CELEX: C2006/294/122
Language: lt
Date: 2006-12-02 00:00:00
Title: Byla T-279/06 2006 m. spalio 9 d. pareikštas ieškinys byloje Evropaïki Dynamiki prieš ECB

2.12.2006   
            
            
               LT
            
            
               Europos Sąjungos oficialusis leidinys
            
            
               C 294/61
            
         2006 m. spalio 9 d. pareikštas ieškinys byloje Evropaïki Dynamiki prieš ECB
   (Byla T-279/06)
   (2006/C 294/122)
   Proceso kalba: anglų
   Šalys
   
      Ieškovė: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Atėnai, Graikija), atstovaujama advokatų N. Korogiannakis ir N. Keramidas
   
      Atsakovas: Europos centrinis bankas
   Ieškovės reikalavimai
   
               —
            
            
               Panaikinti ECB sprendimą įvertinti ieškovės pasiūlymą kaip nepriimtiną ir pasirašyti sutartį su pasirinktu kandidatu.
            
         
               —
            
            
               Priteisti iš ECB sumokėti ieškovės patirtas bylinėjimosi ir kitas su šiuo procesu susijusias išlaidas, net jei šis ieškinys būtų atmestas.
            
         Ieškinio pagrindai ir pagrindiniai argumentai
   Ieškovė, atsiliepdama į atsakovo kvietimą dalyvauti derybų konkurse IT konsultavimo ir IT vystymo paslaugoms Europos centriniam bankui (ECB) teikti (OL 2005/S 137-135354), pateikė pasiūlymą. Ieškovė skundžia sprendimą atmesti jos pasiūlymą ir pradėti sutarties pasirašymo derybas su kitais kandidatais.
   Pagrįsdama savo ieškinį ieškovė teigia, kad ECB neteisėtai nenurodė kriterijų ir subkriterijų reikšmės vertinimo metu pranešime apie viešą pirkimą ir kad ECB, neigiamai įvertindamas ieškovės pasiūlymą, vartojo neaiškius terminus ir, todėl, pažeidė skaidrumo ir gero administravimo principus bei nenurodė motyvų. Be to, ieškovė teigia, kad ECB, vertindamas ieškovės pasiūlymą, padarė keletą vertinimo klaidų. Galiausiai ieškovė ginčija, kad ECB pranešime apie viešą pirkimą nurodė specifinį terminą, naudingą Vokietijoje įsteigtoms bendrovėms, ir todėl be kitų straipsnių, pažeidė EB 12 ir EB 49 straipsnius.